Na temelju članka 39. Zakona o elektroničkim medijima (Narodne novine br. 111/21), članka 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 32. Statuta Krapinsko-zagorske županije (Službeni glasnik Krapinsko-zagorske županije, broj 13/01., 5/06., 14/09., 11/13., 13/18, 5/20, 10/21 i 15/21-pročišćeni tekst) župan Krapinsko-zagorske županije dana 24.01.2022. godine donosi

ODLUKU

o raspisivanju Javnog poziva za financiranje programskih sadržaja elektroničkih medija u 2022. godini

Članak 1.

Raspisuje se Javni poziv za financiranje programskih sadržaja elektroničkih medija u 2022. godini (u daljnjem tekstu: Javni poziv).

Članak 2.

Predmet Javnog poziva je javno prikupljanje prijava za financiranje programskih sadržaja elektroničkih medija u 2022. godini.

U okviru ovog Javnog poziva financirat će se audiovizualni programi, radijski programi i elektroničke publikacije od interesa za Krapinsko-zagorsku županiju koje su izdvojene u tematske cjeline ili pojedinačno.

Članak 3.

Cilj dodjele financijskih sredstva je proizvodnja i objava kvalitetnih programskih sadržaja od interesa za Krapinsko-zagorsku županiju.

Članak 4.

Pravo podnošenja prijava imaju nakladnici koji obavljaju djelatnost elektroničkog medija i ispunjavaju uvjete sukladno Javnom pozivu.

Članak 5.

Dokumentacija za provedbu Javnog poziva obuhvaća:

1. Tekst Javnog poziva
2. Obrazac 1 – podaci o podnositelju prijave na Javni poziv za financiranje programskih sadržaja elektroničkih medija u 2022. godini
3. Obrazac 2 – podaci o programskom sadržaju koji se prijavljuje
4. Obrazac 3 - Izjava o nepostojanju zapreka za financiranje
5. Izvadak iz Upisnika medijskih usluga koji se vodi pri Vijeću za elektroničke medije
6. Potvrda nadležne porezne uprave o nepostojanju duga
7. Google analytics podaci (samo za elektroničke publikacije)
8. Broj pratitelja na društvenim mrežama ( za sve prijavitelje)
9. Istraživanje slušanosti

Javni poziv i pripadajući obrasci čine sastavni dio ove Odluke, a objavljuju se na službenim mrežnim stranicama Krapinsko-zagorske županije ([www.kzz.hr](http://www.kzz.hr)).

Javni poziv je otvoren do 02.02.2022. godine.

Članak 6.

Za provođenje postupka Javnog poziva župan će imenovati Povjerenstvo za provjeru ispunjavanja propisanih uvjeta i ocjenjivanje prijava na Javni poziv.

Povjerenstvo iz stavka 1 ove točke sastoji se od tri člana.

Članak 7.

Odluku o dodjeli financijskih sredstava prijaviteljima na Javni poziv donosi župan na prijedlog Povjerenstva, na temelju provedenog postupka ocjenjivanja prijava.

Na temelju odluke iz prethodnog stavka Krapinsko-zagorska županija će s prijaviteljima sklopiti ugovor o financiranju.

Javni poziv i pripadajući obrasci bit će objavljeni na službenim mrežnim stranicama Krapinsko-zagorske županije ([www.kzz.hr](http://www.kzz.hr)).

Članak 8.

Za provedbu ove Odluke zadužuje se Ured župana.

Članak 9.

Sredstva za provođenje ove Odluke osigurana su u Proračunu Krapinsko-zagorske županije za 2022. godinu, Razdjel 001 UO Ured župana, Program 1001 Odnosi s javnošću i regionalna suradnja, Aktivnost A102001 Informiranje javnosti i protokol, Konto 3233 u iznosu od 429.500,00 kuna.

Članak 10.

Ova Odluka stupa na snagu danom donošenja, a objavit će se na službenim mrežnim stranicama Krapinsko-zagorske županije.

KLASA: 008-02/22-01/12

URBROJ: 2140-04-22-2

Krapina, 24.01.2022.

ŽUPAN

ŽELJKO KOLAR